jkorsvik/nowiki_second_scrape_merged huggingface dataset:
Slaget ved Ebro

Slaget ved Ebro (spansk: Batalla del Ebro, katalansk: Batalla de l'Ebre) var den siste store offensiven fra Den andre spanske republikk under den spanske borgerkrig. Republikken håpet på en propagandaseier og at en militær triumf her ville kunne skape større internasjonalt press, gi en bedre forhandlingsposisjon og slik åpne for en forhandlingsløsning med det nasjonalistiske Spania, men den militære framgangen ble minimal.


== Bakgrunn ==
Den republikanske offensiven ble mulig da Franco ikke benyttet momentet fra Aragónoffensiven til å innta Barcelona, om gikk i stedet sørover mot Valencia. Denne framrykkingen var ikke vellykket, og ble stoppet av de republikanske forsvarslinjene rundt byen, kalt XYZ-linjen. Samtidig fikk de republikanske styrkene i Catalonia, knust etter nederlaget i Aragón, anledning til å reorganisere seg, og fikk tilførsel av forsyninger via Frankrike over Pyreneene fra midten av mars til juni. 
Samtidig fikk republikken anledning til å innkalle nye årskull til kampene, helt ned i 16-åringer og middelaldrende menn ble innkalt. Også krigsfanger fra nasjonalistene ble mot deres vilje sendt til fronten for republikken. De nye forsyningene kunne imidlertid ikke erstatte alle de håndvåpen som gikk tapt under Aragónoffensiven, så de nye styrkene var beskjedent utstyrt.
Den internasjonale oppmerksomheten gikk imidlertid på denne tiden mer i retning av krisen rundt Tsjekkoslovakia og Tysklands krav på Sudetenland, i kjølvannet av Anschluss i mars samme år.


== Målsetting ==
Den noe urealistiske målsettingen gikk ut på å gjenerobre den korridoren de nasjonalistiske styrkene hadde erobret fram til middelhavskysten, og slik gjenforene de republikanske sonene. Angrepet, og det nasjonalistiske svaret på dette fulgte et kjent mønster fra tidligere i krigen, selv om de republikanske styrkene innledningsvis kunne ha en fordel av overraskelsesmomentet, var de nasjonalistiske styrkene langt mer mobile, og hadde ikke minst flystøtte og artilleri som snart stoppet den republikanske framrykkingen. I tillegg ble den republikanske offensiven vanskeliggjort ved at de måtte krysse elven Ebro.

Planen hadde store mangler ved at flystøtte ikke eksisterte, og de kommunistiske kommandantene Juan Modesto og Enrique Líster hadde ingen videre planer om hva som skulle skje etter det første overraskelsesangrepet. Det endte med en vanvittig sløsing med mannskaper og materiell, og offensiven brøt sammen under manglende oppfølging.
Men i stedet for å rekke tilbake soldatene da offensiven etter de første to ukene stoppet opp, og slik kunne redde restene av de beste styrkene republikken hadde igjen, ble de av propagandahensyn stående i et område som var vanskelig å forsvare.  
Etter seks større nasjonalistiske motangrep, ble styrkene utslettet i løpet av de neste tre måneden. De styrkene og våpen som skulle sikre Catalonia gikk tapt og republikken hadde i realiteten tapt borgerkrigen.
I tillegg førte fiaskoen til ytterligere krangling mellom kommunistene og de øvrige aktørene inne republikken og hvem som hadde skylden for nederlaget.


== Litteratur ==
Antony Beevor: Kampen om Spania, ISBN 978-82-02-30152-1, side 452-464
Tettigometridae

Maursikader (Tettigometridae) er en familie av sikader, og en del av gruppen Fulgoromorpha. Gruppen har en uvanlig utbredelse i og med at et flertall av de kjente artene lever i Europa.


== Utseende ==
Artene i slekten Tettigometra ligner ikke særlig på andre Fulgoromorpha, men mer på dvergsikader (Cicadellidae) eller skumsikader (Aphrophoridae). Kroppen er mer eller mindre spoleformet, hodet kan være kort og bredt, eller pannen langt uttrukket. Antennene er lengre enn hodet, et uvanlig trekk hos sikader, og ganske tynne. Det finnes to punktøyne (ocelli) som sitter bak fasettøynene. Kroppen og vingene er kraftig og grovt punktert. Føttene er tre-leddete.


== Levevis ==
Tettigometridae er knyttet til maur og nymfene til de fleste artene lever i maurtuer. De skiller ut honnibgdugg som maurene liker og blir derfor vernet. Tettigometridae er blant de få sikadene som forekommer i ørkener. De voksne insektene kan ikke hoppe, men flyr bra.


== Utbredelse ==
Gruppen mangler i Australia. Fra Europa er det kjent 45 arter, alle i slekten Tettigometra. Bare én art, Tettigometra leucophaea, er funnet i Norge.


== Systematisk inndeling ==

Nebbmunner (Hemiptera)
underorden Plantesugere (Homoptera) (parafyletisk)
gruppe Sikader (Auchenorrhyncha)
delgruppe Fulgoromorpha
familien Maursikader, Tettigometridae
underfamilien Egropinae Baker, 1924
Apohilda juno (Linnavuori, 1973)
slekten Egropa Melichar
slekten Hilda Kirkaldy
Hildadina marina Bourgoin, 1986
Megahilda rhodesiana Fennah, 1959
slekten Mesegropa Baker
Mesohilda balteata (Distant, 1907)
slekten Nototettigometra Muir
Parahilda capeneri Knight, 1964
underfamilien Megaloplastinxinae
Euphyonartex phyllostoma Schmidt, 1912
slekten Histriogonis
slekten Megaloplastinx Schmidt
slekten Micrometrina
slekten Nautometrina
slekten Raatzbrockmannia Schmidt – to arter
slekten Tembandumba Distant
unbderfamilien Phalixinae – bare én art
Phalix titan Fennah – Øst-Afrika
underfamilien Tettigometrinae
slekten Tettigometra Latreille, 1804 – 45 arter i Europa. I Norge:
Tettigometra leucophaea (Preyssler, 1792)
usikker underfamilie
Cyranometra inexspectata Bourgoin, 1987
Plesiometra labefacta Bourgoin, 1986 – Angola


== Eksterne lenker ==
(en) maursikader i Encyclopedia of Life 
(en) maursikader i Global Biodiversity Information Facility 
(no) maursikader hos Artsdatabanken 
(en) maursikader hos Fauna Europaea 
(en) maursikader hos ITIS 
(en) maursikader hos NCBI 
(en) Kategori:Tettigometridae – bilder, video eller lyd på Wikimedia Commons 
Tettigometridae – detaljert informasjon på Wikispecies 
FLOW – Fulgoromorpha Lists On the Web
Norsk Entomologisk forening – for deg som vil lære mer om insekter.
Fauna Europaea, utbredelsesdatabase over europeiske dyr
Bilde av Tettigometra sp.
Bilde av Tettigometra macrocephala
Moses Ndiema Masai

Moses Ndiema Masai (født 1. juni 1986) er en kenyansk friidrettsutøver som konkurrerer i mellom- og langdistanseløp. Han er eldre bror til Linet Masai.
Masai deltok i 2004 ved VM for juniorer på 10 000 meter, og endte på tiendeplass. I 2005 ble han afrikansk juniormester på både 5 000 meter og 10 000 meter. Han kom også på tredjeplass på 5 000 meter ved IAAF World Athletics Final 2007 i Stuttgart.
Han deltok ved Sommer-OL 2008 på 10 000 meter, og endte på fjerdeplass på tiden 27.04,11.
Under VM 2009 fikk han bronsemedalje på 10 000 meter.


== Personlige rekorder ==
5 000 meter – 12.50,55
10 000 meter – 26.49,20


== Referanser ==


== Eksterne lenker ==
(en) Moses Ndiema Masai – Olympedia 
(en) Moses Ndiema Masai – Sports-Reference (OL-resultater – arkivert) 
(en) Moses Ndiema Masai – World Athletics 
(en) Moses Ndiema Masai – Diamond League 
(en) Moses Ndiema Masai – Track and Field Statistics
Love Potion No. 9 (sang)

«Love Potion No. 9» er en amerikansk sang skrevet i 1959 av Jerry Leiber og Mike Stoller. Den ble opprinnelig spilt inn av The Clovers.
Sangen handler om en mann som søker hjelp med å finne kjærligheten. Han snakker med en sigøyner, som gjennom å lese ham i hånden finner ut at han trenger «Love Potion number 9». Sigøynerens butikk ligger på hjørnet mellom 34th Street og Vine Street.
Drikken gjør at han forelsker seg i alt han ser, kysser hva som enn befinner seg foran ham og kysser til slutt en politimann som knuser flasken hans. 
Tallrike artister har spilt inn coverversjoner av «Love Potion No. 9», blant dem The Searchers (1963, en amerikansk nummer tre-hit i 1965), Herb Alpert & The Tijuana Brass (1965), The Ventures (februar 1965), The Coasters (1971), Elkie Brooks (1976) samt Neil Diamond (1993).


== Norsk versjon ==
Eldar Vågan har skrevet en norsk tekst. Den norske tittelen er «Rolf Paulsen nr. 9». Den ble utgitt av Vazelina Bilopphøggers på LP-platen Fem fyrer med ved (Slagerfabrikken/Opal SLP 99 0004) i 1984.


== I populærkulturen ==
Innspillingen med The Clovers er med i spillefilmen Siste natt med gjengen (1973).
Sangen har blitt spilt i filmen med samme navn.
Den har også blitt anvendt i musikalen Smokey Joe's Café.
Som popkultur-referanse har den blitt brukt i den animerte filmen Shrek 2. Flasken med kjærlighetsdrikk som Den gode fé gir til King of Far Far Away har IX (det romerske tallet for ni) på siden av seg.


== Referanser ==
Don McKenzie

Donald Ward McKenzie (født 11. mai 1947, død 3. desember 2008) var en amerikansk svømmer. Han deltok under sommer-OL i 1968 i Mexico by, hvor han tok gull på 100 m brystsvømming og 4x100 m medley stafett. McKenzie ble, i 1989, tatt opp i den Internasjonale Svømmingens Hall of Fame.


== Referanser ==


== Eksterne lenker ==
(en) Don McKenzie – Olympics.com 
(en) Don McKenzie – Olympic.org 
(en) Don McKenzie – Olympedia 
(en) Don McKenzie – Sports-Reference (OL-resultater – arkivert) 
(en) Don McKenzie – Swimming Hall of Fame
Nobutaka Taguchi

Nobutaka Taguchi (田口信教 Taguchi Nobutaka, født 18. juni 1951 i Saijō, Ehime) er en japansk tidligere svømmer. Han deltok i sommer-OL i 1972 i München, hvor han tok gull på 100 m brystsvømming. Han tok også bronsemedalje på 200 m brystsvømming, i det samme mesterskapet. Taguchi har også to bronsemedaljer fra de samme øvelsene i langbane-VM 1973 i Beograd.


== Referanser ==


== Eksterne lenker ==
(en) Nobutaka Taguchi – Olympedia 
(en) Nobutaka Taguchi – Sports-Reference (OL-resultater – arkivert) 
(en) Nobutaka Taguchi – Swimming Hall of Fame
Helge Husby

Helge Husby (f. 1956) er en felespelemann og folkesanger fra Tingvoll kommune på Nordmøre. Han har blant annet spilt i Vågå spelmannslag og i Hørkelgaddan. I dag er han musikalsk leder i Nordmøre spelmannslag i tillegg til at han driver foretaket Fosna kultur og media. Sammen med Laila Yrvum har han formidlet de reisendes kultur gjennom forestillingen Eit kulturfolk på vandring (2004).


== Bibliografi ==
Husby, Helge (red.): Hendt og hender i Tingvoll 2008. Øydegard : Fosna kultur og media, 2008. ISBN 978-82-795-083-9


== Eksterne lenker ==
Fosna kultur og media
John Hencken

John Frederick Hencken (født 18. mai 1954 i Culver City, California) er en amerikansk tidligere svømmer. Han tok gullmedalje på 200 m brystsvømming og bronsemedalje på 100 m brystsvømming under sommer-OL i 1972 i München. Under sommer-OL i 1976, i Montréal, tok han gull på 100 m brystsvømming og 4x100 m medley stafett, samt sølvmedalje på 200 m brystsvømming. Hencken har i tillegg to gullmedaljer og en sølvmedalje fra langbane-VM i 1973 i Beograd.


== Eksterne lenker ==
(de) John Hencken – Munzinger Sportsarchiv 
(en) John Hencken – Olympics.com 
(en) John Hencken – Olympic.org 
(en) John Hencken – Olympedia 
(en) John Hencken – Sports-Reference (OL-resultater – arkivert) 
(en) John Hencken – Swimming Hall of Fame
Duncan Goodhew

Duncan Alexander Goodhew (født 27. mai 1957) er en britisk tidligere svømmer, som tok gullmedalje på 100 m brystsvømming og bronsemedalje på 4x100 m medley stafett i sommer-OL i 1980 i Moskva. Goodhew har også tre sølvmedaljer fra Samveldelekene i 1978 i Edmonton, samt en bronsemedalje fra langbane-VM i 1978 i Berlin og langbane-EM i 1977 i Jönköping.


== Referanser ==


== Eksterne lenker ==
(de) Duncan Goodhew – Munzinger Sportsarchiv 
(en) Duncan Goodhew – Olympics.com 
(en) Duncan Goodhew – Olympedia 
(en) Duncan Goodhew – Sports-Reference (OL-resultater – arkivert) 
(en) Duncan Goodhew – databaseOlympics.com (arkivert) 
(en) Duncan Goodhew – Storbritannias olympiske komité 
(en) Duncan Goodhew – Commonwealth Games Federation 
(en) Duncan Goodhew – FINA 
(en) Duncan Goodhew – swimrankings.net
Erik Bergvall

Erik Bergvall (født 7. april 1880 i Västerfärnebo i Västmanland, død 4. februar 1950) var en svensk svømmer og vannpolospiller som deltok i de olympiske leker 1908 i London.
Bergvall vant en olympisk bronsemedalje i vannpolo under OL 1908 i London. Han var med på det svenske vannpololaget som kom på tredjeplass i turneringen bak Storbritannia og Belgia.
Bergvall ble også svensk mester i vannpolo to ganger 1906 og 1909 med klubben Stockholms KK.
Han var med og stiftet Svenska simförbundet i 1904 og var dets formann i perioden 1909-1932. Han var også leder i det internasjonale svømmeforbundet Federation internationale de natation amateur 1924–28.


== OL-medaljer ==
 1908  London -  Bronse i vannpolo,  Sverige


== Referanser ==


== Eksterne lenker ==
(en) Erik Bergvall – Olympics.com 
(en) Erik Bergvall – Olympic.org 
(en) Erik Bergvall – Olympedia 
(en) Erik Bergvall – Sports-Reference (OL-resultater – arkivert) 
(en) Erik Bergvall – databaseOlympics.com (arkivert) 
(sv) Erik Bergvall – Sveriges olympiske komité
Steve Lundquist

Stephen «Steve» Lundquist (født 20. februar 1961 i Atlanta, Georgia) er en amerikansk tidligere svømmer. Han tok gullmedalje på 100 m brystsvømming og 4x100 m medley stafett under sommer-OL i 1984 i Los Angeles. Han har også to gullmedaljer på de samme øvelsene fra langbane-VM i 1982 i Guayaquil, samt seks gullmedaljer og en bronsemedalje fra Panamerikanske leker i 1979 i San Juan og 1983 i Caracas.


== OL-medaljer ==
 1984  Los Angeles -  Gull i svømming, 100 m bryst menn  USA
 1984  Los Angeles -  Gull i svømming, 4 x 100 m medley menn  USA


== Referanser ==


== Eksterne lenker ==
(en) Steve Lundquist på Internet Movie Database 
(en) Steve Lundquist hos The Movie Database 
(en) Steve Lundquist – Olympedia 
(en) Steve Lundquist – Sports-Reference (OL-resultater – arkivert) 
(en) Steve Lundquist – Georgia Sports Hall of Fame 
(en) Steve Lundquist – Swimming Hall of Fame
Tokerud

Tokerud er et strøk i bydel Stovner i Oslo. Det ligger mellom Stovner og Vestli. Strøket består hovedsakelig av blokkbebyggelse, men rekkehus finnes også enkelte steder. 
Området har Stovner Senter som nærmeste kjøpesenter. Offentlige skoler i nærheten er Tokerud skole, Rommen skole, Vestli skole og Stovner videregående skole. Den nye skolen på Tokerud er akkurat ferdig utbygget, og vil brukes fra Høsten 2016. Nærmeste nabo til Tokerud Skole er Jesperud Fotballbane og Tokerudberget blokkene. Siden mange barnefamilier bor i området, finnes det en god del barnehager på Tokerud også. Blant disse har man Vestlikollen barnehage, Tokerudtoppen barnehage, Tokerudåsen barnehage og Vestlisletta barnehage. Det er kort vei til Gjelleråsmarka og Liastua med sin skibakke. Lia skisenter holder nemlig til på Tokerud.
Villads Nielsen

Villads Nielsen Adamsen / Vilhadius Adamius (født i Randers omkring 1564, død i Bergen, trolig i mai 1616) var en lege (ordinario medicus) med kongelig kanoni i Norge, nærmere bestemt Bergen fra 1603. Bergen var på den tiden Nordens største by.


== Utdannelse ==
Villads Nielsen var sønn av sognepresten i Randers, Niels Adamsen. I studietiden reiste han i Europa som ledsager for en adelsmann. Dette var en ikke uvanlig måte for ikke-adelige å finansiere sine studier på. 
I 1592 ble Nielsen immatrikulert i Padova. Han var også innom universitetene i Siena og Rostock. Etter at han kom tilbake til Danmark, ble han i 1597 rektor i Randers. 
Han kom til Bergen 1599 og etablerte seg med legepraksis. Han giftet seg med Dorothea Andersdatter Fos, datter av biskop Anders Foss.
I 1603 ble Nielsen den andre som ble promovert som doktor ved det medisinske fakultet ved Universitetet i København. Det skjedde etter at han forsvarte teser forfattet av Thomas Fincke. Først 50 år senere ble det vanlig at doktorander forfattet sine avhandlinger selv. 
Villads Nielsen latiniserte navnet sitt til Vilhadius Adamius. Det er farens patronymikon – Adamsen – som er brukt som etternavn.


== Bevilling fra kongen, lønn fra kronen ==
Christian IV gav i 1603 Villads Nielsen bevilling til å virke som lege og gav løfte om at han skulle få det første kanoni som ble ledig ved domkirken. Det betød at han skulle få disponere inntektene fra kirkens gods, altså en slags offentlig ansettelse med avlønning fra kronen.
Nielsen hadde praktisert som lege i Bergen fra 1599. Da kongen intervenerte i 1603, var det på bakgrunn av Adamsens innsats under pesten i 1599 og 1600. En av byens tre leger rømte landet. En annen stengte seg inne i huset sitt. Men tredjemann, Villads Nielsen, hjalp syke og døende i de to årene pesten varte. Han beskyttet seg med en kappe og et ansiktsbind innsatt med urter. Bevillingen var en belønning og skulle sikre at Adamsen forble i Nordens største by.


== Første ansatte i det offentlige helsevesen? ==
Flere leger med universitetsutdannelse hadde tidligere hatt kongebrev for å drive legepraksis i Norge før Nielsen. Dr.med. Jens Pedersen Skjelderup slo seg ned i Bergen omkring 1557, men ble etter kort tid utnevnt til biskop. I 1599 hadde en annen lege i Bergen, Henrik Høyer, fått et kanoni. Ingen av disse legene var embetsmenn. Likefullt er det bevillingen til Villads Nielsen som av daværende helseminister Gudmund Hernes i 1997 ble valgt som utgangspunkt for feiringen av 400-årsjubileum for det offentlige helsevesenet i Norge og Nielsen er derfor i ettertid blitt ekstra interessant. Men de første hospitaler fikk vi for mer enn 600 år siden, og det er 700 år siden kong Håkon Magnusson hadde sin personlige lege, en livlege.


== Referanser ==
Adrian Moorhouse

Adrian David Moorhouse (født 24. mai 1964 i Bradford) er en britisk tidligere svømmer som under Sommer-OL i 1988 i Seoul vant gullmedalje på 100 m brystsvømming. Moorhouse har også fem gullmedaljer, tre sølvmedaljer og to bronsemedaljer fra langbane-EM, samt tre gullmedaljer, fire sølvmedaljer og en bronsemedalje fra Samveldelekene.
Moorhouse er utnevnt til medlem av Order of the British Empire.


== Referanser ==


== Eksterne lenker ==
(de) Adrian Moorhouse – Munzinger Sportsarchiv 
(en) Adrian Moorhouse – Olympics.com 
(en) Adrian Moorhouse – Olympic.org 
(en) Adrian Moorhouse – Olympedia 
(en) Adrian Moorhouse – Sports-Reference (OL-resultater – arkivert) 
(en) Adrian Moorhouse – databaseOlympics.com (arkivert) 
(en) Adrian Moorhouse – Storbritannias olympiske komité 
(en) Adrian Moorhouse – Commonwealth Games Federation 
(en) Adrian Moorhouse – Swimming Hall of Fame 
(en) Adrian Moorhouse – swimrankings.net
Nelson Diebel

Nelson Diebel (født 9. november 1970 i Chicago, Illinois) er en amerikansk tidligere svømmer som under sommer-OL i 1992 i Barcelona tok gullmedalje på 100 m brystsvømming og 4x100 m medley stafett. Han har også en sølvmedalje på 200 m brystsvømming fra Panamerikanske leker i Havanna i 1991, samt en sølvmedalje på 200 m brystsvømming fra Pan Pacific Games i Tokyo i 1989.


== Eksterne lenker ==
(en) Nelson Diebel – Olympedia 
(en) Nelson Diebel – Sports-Reference (OL-resultater – arkivert) 
(en) Nelson Diebel – swimrankings.net
Frederik Deburghgraeve

Frédérik «Fred» Edouard Robert Deburghgraeve (født 1. juni 1973 i Roeselare, Vest-Flandern) er en belgisk tidligere svømmer, som under sommer-OL i 1996 i Atlanta vant gullmedalje på 100 m brystsvømming. Han har også en gullmedalje fra langbane-VM i 1998 i Perth, og en bronsemedalje fra langbane-VM i 1994 i Roma. I tillegg har han en gullmedalje på 100 m brystsvømming og en bronsemedalje på 200 m brystsvømming fra langbane-EM i Wien i 1995.


== Eksterne lenker ==
(en) Frederik Deburghgraeve – Olympedia 
(en) Frederik Deburghgraeve – Sports-Reference (OL-resultater – arkivert) 
(en) Frederik Deburghgraeve – Swimming Hall of Fame 
(en) Frederik Deburghgraeve – swimrankings.net
Domenico Fioravanti

Domenico Fioravanti (født 31. mai 1977 i Novara, Piemonte) er en italiensk tidligere svømmer som under Sommer-OL 2000 i Sydney vant gullmedalje på 100 m og 200 m brystsvømming. Han har også to sølvmedaljer og en bronsemedalje fra VM, fire gullmedaljer og en sølvmedalje fra EM og to gullmedaljer fra Middelhavslekene.


== Referanser ==


== Eksterne lenker ==
(en) Domenico Fioravanti – Olympics.com 
(en) Domenico Fioravanti – Olympic.org 
(en) Domenico Fioravanti – Olympedia 
(en) Domenico Fioravanti – Sports-Reference (OL-resultater – arkivert) 
(it) Domenico Fioravanti – Italias olympiske komité 
(en) Domenico Fioravanti – FINA 
(en) Domenico Fioravanti – Swimming Hall of Fame 
(en) Domenico Fioravanti – swimrankings.net
Zersenay Tadese

Zersenay Tadese (født 8. februar 1982) er en eritreisk langdistanseløper. Han er den første og eneste eritreeren som har tatt OL-medalje, da han tok bronsemedalje i 10 000 meter i OL i Aten i 2004. Han holder dessuten verdensrekorden i halvmaraton. Han er en populær idrettfigur i sitt hjemmeland; over 2 500 gjester var i bryllupet da han giftet seg med Merhawit Solomon. Bryllupet ble overført direkte på eritreisk TV. Hans bror, Kidane Tadese, er også en idrettsutøver.
Zersenay har hatt størst suksees i halvmaraton, med fire gullmedaljer i VM i halvmaraton fra 2006 til 2009 og verdensrekord som han tok i Lisboa Halvmaraton i 2010. Han har også utmerket seg i terrengløp etter å ha vunnet en gull, en sølv og to bronsemedaljer i de fem siste VM i terrengløp.
Han kom på 6. plass på maraton under VM i friidrett 2019 avholdt i Doha, Qatar.


== Referanser ==


== Eksterne lenker ==
(en) Zersenay Tadese – Olympics.com 
(en) Zersenay Tadese – Olympic.org 
(en) Zersenay Tadese – Olympedia 
(en) Zersenay Tadese – Sports-Reference (OL-resultater – arkivert) 
(en) Zersenay Tadese – World Athletics 
(en) Zersenay Tadese – Diamond League 
(en) Zersenay Tadese – Track and Field Statistics 
(en) Zersenay Tadese – Track and Field Statistics
Don Hewitt

Don Hewitt (1922–2009) var en amerikansk journalist og nyhetsprodusent som var ansatt en årrekke i TV-kanalen CBS. Han er blant annet kjent som skaper av aktualitetsprogrammet 60 Minutes.
Hewitt ble født Donald Shepherd Hewitt i New York som sønn av Frieda (pikenavn Pike) og Ely S. Hewitt. Hans far var en jødisk immigrant fra Russland, mens hans amerikanskfødte mors familie hadde tysk-jødisk opphav.Hewitt studerte ved New York University og startet sin journalistiske karriere ved New York Herald Tribune i 1942. Senere kom han til Associated Press. I 1948 ble han ansatt i den amerikanske TV-kanalen CBS, og her ble han resten av sitt yrkesaktive liv inntil han pensjonerte seg i 2004. Under tiden ved CBS produserte han i 1960 den første TV-sendte presidentdebatten i USA, som var mellom John F. Kennedy og Richard Nixon. På slutten av 1960-tallet fikk han gjennomslag for sin idé om programmet 60 Minutes. 
Hewitt døde av bukspyttkjertelkreft i sitt eget hjem i Suffolk County i delstaten New York.


== Referanser ==


== Eksterne lenker ==
(en) Don Hewitt på Internet Movie Database 
(en) Don Hewitt hos The Movie Database 
(en) Don Hewitt hos American National Biography